ΚΑΝΟΝΙΣΜΟΣ (ΕΟΚ) αριθ. 2230/92 ΤΗΣ ΕΠΙΤΡΟΠΗΣ της 31ης Ιουλίου 1992 για ορισμένες λεπτομέρειες εφαρμογής στις Καναρίους Νήσους του καθεστώτος των πριμοδοτήσεων στις προβατίνες και στις αίγες Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 3013/89 της 23ης Σπετεμβρίου 1989 για την κοινή οργάνωση αγοράς στον τομέα του πρόβειου και αίγειου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1741/91 (2), και ιδίως το άρθρο 5 παράγραφος 9, τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (3), και ιδίως το άρθρο 13, Εκτιμώντας: ότι ο κανονισμός (ΕΟΚ) αριθ. 1601/92 προβλέπει ειδικά μέτρα σχετικά με τη γεωργική παραγωγή στις Καναρίους Νήσους- ότι τα μέτρα αυτά συμπεριλαμβάνεται η χορήγηση συμπληρωματικής πριμοδότησης στον τομέα του πρόβειου και αίγειου κρέατος- ότι πρέπει, για λόγους διοικητικής απλούστευσης, να προβλεφθεί ότι η χορήγηση της πριμοδότησης αυτής πραγματοποιείται στο πλαίσιο των αισήσεων που υποβλήθηκαν βάσει της πριμοδότησης που προβλέπεται από την κοινή οργάνωση αγοράς- ότι, κρίνεται σκόπιμο, οι παραγωγοί που είναι εγκατεστημένοι στις Καναρίους Νήσους να μπορέσουν επίσης να λάβουν προκαταβολή επί της πριμοδότησης στις προβατίνες και στις αίγες από την περίοδο εμπορίας 1992 και επί της συμπληρωματικής πριμοδότησης- ότι, για το λόγο αυτό, κρίνεται αναγκαίο να υπάρξει παρέκκλιση όσον αφορά την περίοδο υποβολής των αιτήσεων πριμοδότησης που προβλέπεται δυνάμει των διατάξεων του άρθρου 3 παράγραφος 2 του κανονισμού (ΕΟΚ) αριθ. 3007/84 της Επιτροπής της 26ης Οκτωβρίου 1984 περί λεπτομερειών εφαρμογής της πριμοδοτήσεως προς όφελος των παραγωγών πρόβειου κρέατος (4), όπως τροποποιήθηκε τελευταία από τον κανονισμό (ΕΟΚ) αριθ. 3340/91 (5)- ότι, κατ' εφαρμογή του κανονισμού (ΕΟΚ) αριθ. 1601/92 τα ειδικά μέτρα εφαρμόζονται από την 1η Ιουλίου 1992- ότι πρέπει να προβλεφθεί εφαρμογή των λεπτομερειών εφαρμογής από την ίδια ημερομηνία- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβείου και Αιγείου Κρέατος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Η συμπληρωματική πριμοδότηση που αναφέρεται στο άρθρο 13 του κανονισμού (ΕΟΚ) αριθ. 1601/92 χορηγείται στο πλαίσιο των αιτήσεων που αναφέρονται στο άρθρο 3 παράγραφος 2 του κανονισμού (ΕΟΚ) αριθ. 3007/84. Άρθρο 2 Κατά παρέκκλιση από το άρθρο 3 παράγραφος 2 του κανονισμού (ΕΟΚ) αριθ. 3007/84, οι αιτήσεις πριμοδότησης για την περίοδο εμπορίας 1992 που προέρχονται από παραγωγούς που είναι εγκατεστημένοι στην επικράτεια των Καναρίων Νήσων υποβάλλονται στην αρμόδια αρχή που έχει ορίσει η Ισπανία κατά την καθορισθείσα περίοδο που αρχίζει στις 15 Αυγούστου και λήγει στις 15 Οκτωβρίου 1992. Άρθρο 3 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιουλίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 31 Ιουλίου 1992.

[Source: multi_eurlex | Tokens: 2800]